

|  |  |
| --- | --- |
| **Nru 35/2017** | **12 ta' Lulju 2017** |

**MT**

**IL-KESE JNIEDI L-PREMJU TAS-SOĊJETÀ ĊIVILI TIEGĦU GĦALL-2017**

**Premji li jmorru għall-aħjar proġetti biex jiġu integrati n-nies fis-suq tax-xogħol**

Il-KESE nieda l-Premju tas-Soċjetà Ċivili 2017 tiegħu Din is-sena, il-KESE ser jippremja **proġetti innovattivi li jippromwovu l-kwalità tal-impjiegi u l-intraprenditorija għall-futur tal-ħidma** mwettqa mis-soċjetà ċivili, b’attenzjoni partikolari fuq iż-żgħażagħ, il-migranti u persuni oħrajn li jsibu diffikultà biex ikollhom aċċess għas-suq tax-xogħol.

Ammont totali ta’ **EUR 50 000** se jingħata lil massimu ta’ ħames rebbieħa. **L-iskadenza għall-applikazzjonijiet hi t-8 ta’ Settembru 2017** filwaqt li ċ-ċerimonja tal-għoti tal-premjijiet se ssir fis-7 ta’ Diċembru 2017 fi Brussell.

Kważi għaxar snin wara li l-kriżi finanzjarja u ekonomika laħqet il-quċċata tagħha, l-Unjoni Ewropea għadha qed tbati b’livelli għoljin ta’ qgħad, minkejja titjib riċenti. Huwa għal din ir-raġuni li din is-sena l-KESE ddeċieda li jippremja l-aħjar proġetti innovattivi li jippromwovu impjiegi ta’ kwalità, l-intraprenditorija jew lil dawk li jaħdmu għal rashom, u b’hekk isiru sforzi biex din it-tendenza tinbidel.

Il-premju ser jingħata lil inizjattivi li diġà ġew implimentati jew li għadhom għaddejjin li jiffavorixxu n-non-diskriminazzjoni fir-rigward tal-integrazzjoni fis-suq tax-xogħol. Inizjattivi ġodda għandhom jimmiraw lejn dawk li għadhom jidħlu fis-suq, bħal żgħażagħ, nies bi sfond ta’ migrazzjoni jew li jeħtieġu appoġġ speċifiku bħal dawk qiegħda fit-tul, in-nisa maqtugħin mis-suq tax-xogħol, persuni b’diżabilità jew dawk li jgħixu fil-faqar.

Il-Premju għas-Soċjetà Ċivili, li issa laħaq id-disa’ sena tiegħu, kien imniedi mill-KESE biex jippremja u jinkoraġġixxi inizjattivi u kisbiet konkreti min-naħa tal-organizzazzjonijiet tas-soċjetà ċivili u/jew individwi, li kkontribwixxew b’mod sinifikanti għall-promozzjoni tal-valuri komuni li jsaħħu l-koeżjoni u l-integrazzjoni Ewropea. [Fl-2016 il-Premju ffoka fuq il-migrazzjoni](http://www.eesc.europa.eu/?i=portal.en.events-and-activities-civil-society-prize-2016).

Aktar dettalji u l-formola tal-applikazzjoni huma disponibbli [hawn](http://www.eesc.europa.eu/?i=portal.en.events-and-activities-civil-society-prize-2017).

**Għal aktar informazzjoni, ikkuntattja lil:**

Margarida Reis – Unità tal-Istampa tal-KESE

Indirizz elettroniku: press@eesc.europa.eu

Tel: +32 2 546 9036

**@EESC\_PRESS**

#CivSocPrize

*\_\_****\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

*Il-Kumitat Ekonomiku u Soċjali Ewropew jirrappreżenta d-diversi gruppi ekonomiċi u soċjali tas-soċjetà ċivili organizzata. Huwa korp konsultattiv istituzzjonali mwaqqaf mit-Trattat ta’ Ruma tal-1957. Ir-rwol konsultattiv tiegħu jippermetti lill-membri tiegħu, u għalhekk lill-organizzazzjonijiet li jirrappreżentaw, li jipparteċipaw fil-proċess tat-teħid ta’ deċiżjonijiet tal-UE. Il-Kumitat għandu 350 membru minn madwar l-Ewropa kollha, li jinħatru mill-Kunsill tal-Unjoni Ewropea.*

*\_\_****\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***